Държавен вестник, бр. 112, 2025 г., стр. 110

СТР.  110	
Д Ъ Р Ж А В Е Н  В Е С Т Н И К 	
БРОЙ  112
изолационни материали, мултимери и осцилоскопи, термографска камера.  
Обучаващата институция осигурява минимум един брой пътно превозно средство - 
автомобил с електрическо или хибридно задвижване, предназначен за демонстриране на 
специфичните системи, възли и детайли. 
Оборудването на работилницата включва: дву- и/или четириколонен подемник, 
ножичен подемник (при възможност на обучаващата институция), мобилен подемник, 
компресор и пневматични инструменти, хидравлична преса и хидравличен крик, машина за 
демонтаж и монтаж на гуми, климатична станция за зареждане и диагностика на климатични 
системи, машина за смяна на масло, комплект инструменти за смяна на масло и филтри,  
автомонтьорски лежанки, челници за работа, работни консумативи и материали.  
Осигурени са лични предпазни средства за всеки обучаем за осигуряване на общите и 
специфични изисквания в нормативната уредба за безопасност при работа с електрически 
системи и уредби и работа с автомобили. 
Осветлението на учебната работилница отговаря на нормите за изкуствено осветление 
в промишлени сгради.  
Осигурена е вентилационна система за отвеждане на газове и прах, ако помещението 
не позволява бърза естествена вентилация.  
Учебната работилница има ремонтен и челен канал, отговарящи на изискванията в 
Наредба № 12 от 27 декември 2004 г. за осигуряване на здравословни и безопасни условия на 
труд при работа с автомобили (обн., ДВ, бр. 6 от 2005 г).  
При възможност на обучаващата институция в работилницата или в обособено 
помещение в близост до нея се осигуряват: 
 Автомобилен диагностичен симулатор за диагностика и ремонт на хибридни и 
електрически пътни превозни средства в контролирана среда 
 Оборудвана линия за проверка на техническата изправност на хибридни и 
електрически пътни превозни средства от категории M1, N1, О1, L1e, L2e и L5e. Линията 
трябва да разполага с оборудване, канал и параметри на помещението в съответствие с 
описаните в Наредба № Н-32 от 16 декември 2011 г. за периодичните прегледи за проверка 
на техническата изправност на пътните превозни средства (обн., ДВ, бр. 104 от 2011 г.).  
Учебната работилница може да се замени със сервиз/сервизна база (и пункт за 
периодични прегледи) в експлоатация за обучение в реална работна среда, имаща/и 
предвиденото оборудване, въз основа на договор с предприятието собственик. 
Договорът е придружен от извадка от електронния регистър на Изпълнителна агенция 
„Главна инспекция по труда“ за актуалните декларации по чл. 15 от Закона за здравословни и 
безопасни условия на труд (ЗЗБУТ) на предприятието собственик, удостоверяваща 
съответствието на използваната база с изискванията за здравословни и безопасни условия на 
труд. 
Обучението за придобиване на правоспособност за управление на МПС от 
съответните категории се провежда от учебен център съобразно изискванията на Наредба № 
37 от 2 август 2002 г. за условията и реда за обучение на кандидатите за придобиване на 
правоспособност за управление на моторно превозно средство и условията и реда за издаване 
на разрешение за тяхното обучение. 
Производствената практика по професията се провежда при предварително сключен 
договор с предприятия в бранша.  Договорът е придружен от извадка от електронния 
регистър на Изпълнителна агенция „Главна инспекция по труда“ за актуалните декларации